Albert Langen

Albert Langen (født 8. juli 1869 i Antwerpen, død 30. april 1909 i München) var en tysk bokforlegger og tidsskriftutgiver.

I 1893 grunnla Albert Langen et forlag i München som blant annet gjorde en stor innsats for nordisk litteratur i Tyskland. Forlaget utga både Bjørnstjerne Bjørnson, Knut Hamsun og Selma Lagerlöf på tysk.

Sammen med karikaturtegneren Thomas Theodor Heine startet han det satiriske vittighetsbladet Simplicissimus i 1896. Det radikale og antiklerikale tidsskriftet hadde bidrag av kjente forfattere som Frank Wedekind og Hermann Hesse. Det kom også til å påvirke illustrasjonskunsten gjennom tegningene til en rekke fremragende utøvere, deriblant nordmennene Olaf Gulbransson og Ragnvald Blix.

I 1896 giftet han seg med Bjørnsons yngste datter Dagny Bjørnson (1876–1974). De fikk to barn sammen.

 Referanser 

Kategori:Tyske forleggere
Kategori:Redaktører
Kategori:Personer fra byen Antwerpen
Kategori:Fødsler i 1869
Kategori:Dødsfall i 1909